|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381/487 42 68, 487 46 14, 487 40 36  ounz@vojvodina.gov.rs | |
|  | KLASA: 000227348 2025 09427 004 001 000 001 | | DATUM: 25. 2. 2025. godine | |

Na temelju članka 3. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje izrade tehničke dokumentacije za potrebe ustanova osnovnog, srednjeg obrazovanja i odgoja i predškolskih ustanova na teritoriju AP Vojvodine („Službeni list APV“, broj: 5/25 i 11/25) a u vezi s Pokrajinskom skupštinskom odlukom o proračunu Autonomne Pokrajine Vojvodine za 2025. godinu („Službeni list APV“, broj: 57/24), Pokrajinsko tajništvo za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo) donosi:

**Odluku o izmjenama Natječaja**

**za financiranje** **i sufinanciranje izrade tehničke dokumentacije za potrebe ustanova osnovnog i srednjeg obrazovanja i odgoja na teritoriju Autonomne Pokrajine Vojvodine**

**za 2025. godinu**

1. U Natječaju za financiranje i sufinanciranje izrade tehničke dokumentacije za potrebe ustanova osnovnog i srednjeg obrazovanja i odgoja na teritoriju Autonomne Pokrajine Vojvodine za 2025. godinu („Službeni list APV“, broj: 6/25) naziv natječaja mijenja se i glasi:

„***Natječaj za financiranje i sufinanciranje izrade tehničke dokumentacije za potrebe ustanova osnovnog, srednjeg obrazovanja i odgoja i predškolskih ustanova na teritoriju Autonomne Pokrajine Vojvodine za 2025. godinu***“.

2. U uvodnom dijelu Natječaja mijenja se krug korisnika kao i visina osiguranih sredstava tako da se:

Natječaj raspisuje na iznos sredstava osiguranih Pokrajinskom skupštinskom odlukom o proračunu Autonomne Pokrajine Vojvodine za 2025. godinu („Službeni list APV”, broj: 57/24) i to za financiranje izrade tehničke dokumentacije za potrebe ustanova osnovnog, srednjeg obrazovanja i odgoja ***i predškolskih ustanova*** ***na teritoriju Autonomne Pokrajine Vojvodine u ukupnom iznosu od 30.000.000,00 dinara (na razini osnovnog obrazovanja i odgoja 19.000.000,00 dinara, na razini srednjeg obrazovanja i odgoja 10.000.000,00 dinara i za predškolske ustanove 1.000.000,00 dinara).***

3. U dijelu „UVJETI NATJEČAJA“ mijenjaju se točka 1. Podnositelji zahtjeva i točka 2. Kriteriji raspodjele sredstava tako da sada glase:

1. Podnositelji zahtjeva

Korisnici koji imaju pravo sudjelovati u raspodjeli sredstava su škole za osnovno i srednje obrazovanje i odgoj na teritoriju Autonomne Pokrajine Vojvodine čiji je osnivač Republika Srbija, AP Vojvodina ili jedinica lokalne samouprave ***i jedinice lokalne samouprave, za potrebe predškolskih ustanova,*** na teritoriju AP Vojvodine.

2. Kriteriji raspodjele sredstava

Kriteriji raspodjele sredstava po Pravilniku o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje izrade tehničke dokumentacije za potrebe ustanova osnovnog i srednjeg obrazovanja i odgoja na teritoriju AP Vojvodine:

1. ***značaj realizacije projekta u odnosu na sigurnost djece/učenika, nastavnika i zaposlenika koji koriste objekte,***
2. ***značaj realizacije projekta u odnosu na podizanje kvalitete i modernizacije izvođenja odgojno-obrazovnog rada i uvjeta za boravak djece/učenika i zaposlenika,***
3. značaj realizacije projekta u odnosu na poboljšanje energetske učinkovitosti objekata, odnosno uštede goriva za zagrijavanje objekata,
4. financijska opravdanost projekta,
5. postojanje drugih izvora financiranja – sufinanciranje realizacije projekta,
6. održivost – dugotrajnost učinaka poboljšanja uvjeta korištenja objekta nakon realizacije projekta,
7. aktivnosti koje su poduzete u cilju realizacije projekta,
8. stupanj razvijenosti jedinice lokalne samouprave na čijem teritoriju se nalazi ustanova obrazovanja.

4. U dijelu Natječaja NAČIN PODNOŠENJA NATJEČAJA mijenja se NAČIN PODNOŠENJA ZAHTJEVA tako da sada glasi:

Zahtjevi za dodjelu sredstava podnose se na jedinstvenom natječajnom obrascu Tajništva. Cjelokupna natječajna dokumentacija može se preuzeti od 29. 1. 2025. godine na internetskoj adresi Tajništva [**www.puma.vojvodina.gov.rs**](http://www.puma.vojvodina.gov.rs)

„Zahtjevi se dostavljaju putem pošte na adresu: Pokrajinsko tajništvo za obrazovanje, propise, upravu i nacionalne manjine – nacionalne zajednice s naznakom „Za natječaj – za financiranje izrade tehničke dokumentacije za potrebe ustanova osnovnog, srednjeg obrazovanja i odgoja i predškolskih ustanova na teritoriju AP Vojvodine za 2025. godinu“, Bulevar Mihajla Pupina 16, 21000 Novi Sad, ili se podnose osobno, predajom na pisarnici pokrajinskih tijela uprave u Novom Sadu (u prizemlju zgrade Pokrajinske vlade).“

5. u dijelu Natječaja koji se odnosi na dokumentaciju koja se prilaže uz prijavu na natječaj mijenja se točka 2. tako da sada glasi:

***2. odluka školskog odbora/općinskog vijeća o pokretanju aktivnosti u vezi realizacije projekta***

**Rok za podnošenje prijava na Natječaj se produljuje do 17. 3. 2025. godine.**

Pokrajinski tajnik

Róbert Ótott